पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. अदालत ने 2002 के 'हिट एंड रनÓ मामले में मजिस्ट्रेट के आदेश के खिलाफ अभिनेता सलमान खान की अपील पर अपना फैसला सोमवार को 24 जून तक टाल दिया। मजिस्ट्रेट ने खान के खिलाफ गैर इरादतन हत्या का आरोप लगाने का आदेश दिया था। न्यायाधीश को सोमवार को आदेश सुनाना था।
लेकिन भारी बारिश के कारण अदालत के कर्मचारी के उपस्थित नहीं होने के बाद सलमान के वकील ने मामले में स्थगन का अनुरोध किया। अभियोजक द्वारा आपत्ति नहीं जताने के बाद अदालत ने अपना फैसला 24 जून तक के लिए टाल दिया। एक महीना पहले ही दलीलें पूरी होने के बाद न्यायाधीश ने अपील पर आदेश सुनाने के लिए 10 जून की तारीख तय की थी। गैर इरादतन हत्या का गंभीर आरोप लगाए जाने के खिलाफ अपनी दलीलें पेश करते हुए अशोक मुंडरागी ने कहा था कि मजिस्ट्रेट का आदेश कानून के अनुसार गलत और मौजूद सबूत का विरोधाभासी है।
उन्होंने दलील दी कि मजिस्ट्रेट यह मानने में नाकाम रहे कि अभिनेता का न तो इरादा (लोगों की हत्या) था और न ही यह जानकारी कि उनके लापरवाही से गाड़ी चलाने से किसी व्यक्ति की मौत हो जाएगी और चार अन्य घायल हो जाएंगे। इस धारा के तहत अपराध पर 10 साल तक की सजा हो सकती है और इसकी सुनवाई सत्र अदालत कर सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn